cyanic-selkie/wikianc huggingface dataset:
דינוגורגון
דינוגורגון (שם מדעי: Dinogorgon; מילולית: "גורגון נוראי") הוא סוג של זוחל מקבוצת התראפסידה ומשפחת הגורגונופסיים, אשר חי במשך סוף הפרם של דרום אפריקה שלפני 259 עד 254 מיליון שנה מזמננו. סוג זה תואר ב-1936 בידי החוקר הסקוטי-דרום אפריקאי רוברט ברום על סמך ממצאים שהתגלו במדבר קארו ונכלל בו מין יחיד - Dinogorgon rubidgei'', אשר נקרא לכבוד החוקר הדרום אפריקאי ברוס רובידג "Bruce Rubidge".
המאובנים של סוג זה התגלו בשנות ה-30 או ה-40 של המאה ה-20 בדרום אפריקה במספר תצורות שהכילו עוד סינאפסידים קדומים, של טורפים ואוכלי עשב שכנראה שימשו לו כמזון. ייתכן שנמצאו מאובנים שלו גם בטנזניה, זמביה ומלאווי, אך הדבר לא מאושר.
טורף גדול זה היה בעל גולגולת כבה ומוצקה באורך 40 ס"מ והגיע לאורך משוער של 3 מטרים. הוא היה בעל חוטם ארוך אך מעט צר ביחס לקרוביו. הלסתות החזקות היו בעלות עוצמת נשיכה חזקה עם ניבים מגודלות בקדמת הלסת ועוד מספר שיניים דמויות-ניבים לאורך הלסתות. מאפיינים אלה מרמזים שהיה טורף מובהק, אר ניזון מזוחלים גדולים. הוא דמה ביותר לסוג רובידגיה (Rubidgea).
מכון פרטנר לחקר האינטרנט של אוניברסיטת תל אביב
מכון פרטנר לחקר האינטרנט הוא מכון בין-תחומי הפועל באוניברסיטת תל אביב. מוסד זה עוסק בחקר האינטרנט, מהפכת המידע והשלכותיה, הבנת תהליכיה וצפיית עתידה. המכון מהווה מוקד מידע ומחקר אינטרדיסציפלינרי. דגש מיוחד ניתן לחקר השפעת האינטרנט על החברה הישראלית ועל העולם היהודי.
עבר והווה
המכון הוקם בשנת 2003 בתמיכתה של חברת נטוויז'ן ונקרא אז "מכון נטוויז'ן לחקר האינטרנט". שיתוף הפעולה עם נטוויז'ן הסתיים בשנת 2010. החל משנת 2011, המכון פועל בתמיכת חברת פרטנר ושמו שונה ל"מכון Orange לחקר האינטרנט של אוניברסיטת תל אביב" ובהמשך, ל"מכון פרטנר לחקר האינטרנט IIS".
המנהל האקדמי הראשון של המכון היה פרופ' ניב אחיטוב. כיום משמש בתפקיד זה פרופ' דב תאני. המנהל המקצועי של המכון, מיום היווסדו, הוא אלי הכהן.
המכון משלב מחקר אקדמי עם פעילות מעשית, מקיים כנסים, ימי עיון, ערבי עיון, סמינרים וסקרי דעת קהל בנושא בחינת השפעות חברתיות-תרבותיות של האינטרנט על הפרט והחברה. המכון תומך במחקר של דוקטורנטים בתחום חקר האינטרנט, ומעניק מדי שנה מלגות עידוד וסיוע. המכון מסייע גם בגיבושם והקמתם של פרויקטים אינטרנטיים הן בממשל והן באקדמיה. כמו כן נרקמים שיתופי פעולה עם גורמי מחקר וגורמי עשייה אינטרנטית בישראל ובעולם.
אדי מק'גולדריק
אדוארד ג'ון פול "אדי" מק'גולדריק (אנגלית: Edward John Paul "Eddie" McGoldrick; נולד ב-30 באפריל 1965 באיזלינגטון שבאנגליה) הוא כדורגלן עבר אירי ששיחק בעמדת הקשר.
קריירה
מק'גולדריק החל את הקריירה שלו במועדון קטרינג טאון שמחוץ לליגה, ובעקבות מעבר לנניטון בורו ביסס את מעמדו כשחקן בתחילת שנות ה-80. לאחר מכן עבר לשחק בשורות נורת'המפטון טאון מהפוטבול ליג תמורת 10,000 לירות שטרלינג, וזכה עמה באליפות הליגה הרביעית ב-1987.
לאחר שקריסטל פאלאס ירדה מהפרמייר ליג ב-1993 הוא עבר לארסנל תמורת מיליון לירות שטרלינג, ושיתף פעולה פעם נוספת עם רייט. הוא ערך את הופעת הבכורה שלו במשחק מגן הצדקה מול מנצ'סטר יונייטד ב-7 באוגוסט 1993. הוא לא זכה להצלחה רבה בארסנל, ולאחר 38 משחקים בעונת, כולל הופעה במחליף בניצחון על פארמה בגמר גביע המחזיקות, הוא איבד את מקומו בהרכב, ובעונת השתתף במשחק אחד בלבד. בסך הכל הוא השתתף ב-57 משחקים במדי ארסנל, והבקיע בהם שער אחד. כששיחק בארסנל הוא סבל ממספר פציעות שהגבילו את יכולת המשחק שלו, בנוסף למחלת הסכיאטיקה שגרמה לו כאבים וממנה סבל עד סוף הקריירה.
מק'גולדריק עזב את ארסנל למנצ'סטר סיטי ב-1996. בתקופה הראשונה הוא היה מושאל מארסנל, וחתם על חוזה קבוע ב-18 באוקטובר 1996 תמורת די העברה בסך 300,000 לירות שטרלינג. הוא הצטרף למועדון שהיה באותה עת בתקופה של חילופי מאמנים רבים. החתמתו כשחקן מושאל בוצעה על ידי עוזר המאמן אסא הארטפורד (שהחליף את אלן בול), החתמתו על חוזה קבוע הייתה בתקופת 32 הימים של סטיב קופל, ועד לסוף העונה הוא שיחק תחת שני מאמנים נוספים. הוא שיחק בסיטי במשך שתי עונות, אך בעונתו האחרונה שיחק בעיקר בקבוצת המילואים של המועדון, ובתקופת השאלתו לסטוקפורט קאונטי ערך את הופעתו היחידה ב-1998. הוא פרש מכדורגל מקצועני ב-1999, ולאחר מכן אימן את המועדונים החובבניים קורבי טאון ובאשלי.
לפני שהתמנה למאמן-שחקן בקורבי טאון הוא כיהן כמנהל מסחרי. בשנת 2008 מונה למאמן הקבוצה עד גיל 14 של נורת'המפטון טאון, וב-2009 קודם למשרת מאמן קבוצת הנוער של המועדון.
יגאל בשן
יגאל בשן (11 בספטמבר 1950 – 9 בדצמבר 2018) היה זמר, מוזיקאי, מלחין ושחקן ישראלי אשר זכה בפרס אקו"ם לשנת 2016 על מפעל חיים. בשן היה חבר בלהקת שלישיית כמו צועני, ובהרכב תוכנית הילדים המוזיקלית "הופה היי". בזכות כך זכה להצלחה כלל-ארצית וכן בזכות שיריו הידועים במלודיות והרמוניות הייחודים לו, כגון "יש לי ציפור קטנה בלב" ושיר הנושא של "הופה היי", ועוד שלל להיטים, כמו "בואי נעשה לנו חג", "שמים תחייכו", "שלום לך מולדת", "סיוון" (ביחד עם להקת ברוש) ו"שמים".
שנים ראשונות
נולד בשם יגאל בשארי במושב נחלת יהודה לציונה וליוסף בשארי, ממוצא תימני. את אהבתו למוזיקה גילה בשן כבר בגיל צעיר, בעיקר בזכות האזנה לתקליטים של אלביס פרסלי והביטלס. הוא אהב לשיר ולנגן בגיטרה, ובתיכון למד בבית הספר לאמנויות רננים שבתל אביב.
בשנת 1965, בגיל 15, החל להופיע עם חברתו לכיתה, שלומית אהרון, בצמד "יגאל ושלומית". השניים הקליטו מספר שירים, בהם "גיל הזהב" ו"שנת אלפיים", שהושמעו רבות ברדיו, אך לא הגיעו להוצאת אלבום שלם. השניים הופיעו ביחד במשך כשנתיים, ונפרדו לקראת גיוסם לצבא.
בגיל 17 הופיע במחזמר "איי לייק מייק" לצד שולה חן וחברו הטוב מוטי גלעדי, שהמליץ לו לשנות את שם משפחתו ל"בשן". בספטמבר 1968 הוציא בשמו החדש "יגאל בשן" תקליטון בכורה, ובו ארבעה שירים ("אהבתי ילדה", "יש לי פנאי", "קרנבל" ו"ערי הגדה"). התקליטון זכה להצלחה גדולה, ובשן הפך לזמר מוכר.
בשנת 1969, בהיותו בן 18, זכה בשן ב"פרס כינור דוד" וביצע בפסטיבל הזמר והפזמון 1969 את "על גל האבן הלבנה" למילים של ירון לונדון וללחן של יעקב הולנדר. הוא השתתף גם בפסטיבל הזמר החסידי שם ביצע את "עושה שלום" שהלחינה נורית הירש למילים מן התפילה, וזכה במקום השני. בסוף 1969 הוציא תקליטון מצליח נוסף (עם השירים "אין לי יותר מה לומר" ו"שיר לפנות ערב").
שירות בצה"ל
עקב פרסומו, בטרם גיוסו לצה"ל, פנו לבשן כל מפקדי הלהקות הצבאיות בהזמנות לשרת בלהקה שלהם. הוא בחר ללכת ללהקת פיקוד הצפון, לאחר שאלוף הפיקוד דוד אלעזר אישר לו להופיע במהלך שירותו הצבאי במופע סולו עם חבורת נגנים. בשן היה שותף לתוכניות "מהצפון באהבה" ו"חייך לעולם" של להקת פיקוד הצפון, בהן היה הסולן ברוב השירים, לצד עדנה לב (בשיר "מיכל מיכאל"), אוהד נהרין וסמדר ברנר. בין היתר בלטו השירים "לצפון באהבה", "מתנה מן הים", "סיירת אגוז" ו"מתוק מתוק", אשר זכה בתואר שיר השנה במצעד הפזמונים השנתי תשל"א של קול ישראל ושל גלי צה"ל.
במקביל לשירותו הצבאי, המשיך בשן בקריירת סולו, והוציא את התקליטים "לצפון באהבה" ו"יגאל בשן", בהם נכללו מספר משיריו בלהקה הצבאית, לצד שירים חדשים כ"מודד המדרכות".
ב-1971, בעודו חייל בשירות סדיר, היה אמור להשתתף בפסטיבל הזמר המזרחי השני עם השיר "יעקב התמים" ("אל תירא ישראל"), שירו הראשון שכתב והלחין אביהו מדינה. ארבעה ימים לפני הפסטיבל ניתנה הוראה בפיקוד הצפון על איסור השתתפות חיילים במדים בשירות חובה להופיע במסגרות אזרחיות, והשיר הועבר לזמר משה הלל שביצע אותו בפסטיבל והגיע איתו למקום השלישי. ביצועו של בשן נכלל לבסוף בתקליטור האוסף המשולש ""דרור - למנצח שיר מזמור" - מיטב השירים של פסטיבל הזמר המזרחי" בהוצאת הד ארצי ב-1999.
שנות ה-70
עם שחרורו מצה"ל בשנת 1972, הוציא בשן את האלבום "להשתחרר", בו בלטו השירים "להשתחרר" ו"מה נשתנה" (אין קשר לקטע המוכר מההגדה של פסח). הוא נבחר לזמר השנה של גלי צה"ל, וביצע ביחד עם עדנה לב (מהלהקה הצבאית בה היה חבר) את הדואט "צריך לשמור על הבית שלי", שכתב פזמונאי השנה אהוד מנור והלחין יאיר רוזנבלום. הוא השתתף בפסטיבל הזמר והפזמון 1972 עם השיר "חלקת אלוהים קטנה". באותה שנה נשא בשן לאישה את מיקה מרידור.
בפסטיבל הזמר והפזמון 1973 זכה השיר "את ואני נולדנו בתש"ח", שהלחין בשן למילים של מוטי גלעדי, לעיבוד של אלדד שרים ובביצועה של עדנה לב. באותה שנה ביצע בשן בפסטיבל הזמר המזרחי את "לקראת שבת", וזכה במקום הראשון. המנחה רבקה מיכאלי בישרה לבשן בשידור חי על הזכייה, וגם על לידת בנו הבכור אורי, לימים זמר בזכות עצמו.
בשנת 1974 כיכב בשן לצד דליה פרידלנד בסרטו של ג'ורג' עובדיה "שרית", בו גם הלחין ושר את השירים, ביניהם "כוכבים לא משקרים" בליווי ריקי גל. באותה שנה הוציא את האלבום "קפה אצל ברטה". האלבום כלל חידושים ל"את ואני נולדנו בתש"ח", בנוסף ל"דודי שב הביתה", "לקראת שבת" ושיר הנושא של התקליט, שהפך ללהיט ענק, וחודש באותה שנה על ידי שלישיית "הנשמות הטהורות". הוא בפסטיבל הזמר והפזמון השתתף עם השיר "יהיה פעם טוב" שזכה במקום השלישי. זכה בתואר זמר השנה בגלי צה"ל, ולראשונה בתואר זה גם בקול ישראל. באותה שנה הוציא את הדואט "כשיבוא שלום לארץ" עם אילנית.
בשנת 1975 הוציא בשן (יחד עם "חברים טובים") את האלבום "יש לי ציפור קטנה בלב". השיר המפורסם ביותר באלבום היה כשם האלבום "יש לי ציפור קטנה בלב", אשר הלחין בשן למילים שכתב יחד עם יוסי בנאי, ונחשב לאחד משיריו הידועים ביותר. האלבום כלל גם את השירים "דודה ודוד", "בואי נעשה לנו חג" מחגיגות יום העצמאות של אותה שנה, וחידוש ל"אם ננעלו", בו שרה עפרה חזה קולות רקע..
בשנת 1976 הוציא בשן את אלבומו "צבעים", שכלל שירים תימניים בשילוב אלמנטים מסגנונות מוזיקליים אחרים. לואי להב הפיק מוזיקלית, אלונה טוראל עיבדה וניגנה בקלידים (פסנתר רגיל וחשמלי, אורגן, סינתיסייזר וקלאווינט) ובנוסף אליה השתתפו בהקלטות שאר חברי להקת "שמים": אהרלה קמינסקי בתופים וכלי הקשה, אוהד אינגר בגיטרה בס, וחיים קריו בגיטרה חשמלית. מתוך האלבום הצליחו השירים "דברי אלי ללא מילים", ו"אבא תגיד לי למה". באותה שנה צילם הערוץ הראשון הופעה של בשן במועדון "צוותא". באותה הופעה נחשף גם צידו ההומוריסטי וכישרון החקיינות של בשן, כאשר אירח את טוביה צפיר, ושניהם במערכון משותף ערכו חיקויים זה של זה. לאחר מכן פצח בשן בחיקויים של מיטב זמרי ישראל. באותו מופע אירח בשן גם את צמד הפרברים. במאי אותה שנה השתתף בשן בחגיגת הזמר 1976, בו הלחין וביצע את השירים "בואי נעשה לנו חג" ו"השיר על אימבר" (מילים: אפרים סידון, עיבוד: אלדד שרים). בסוף השנה הלחין בשן ושר עם יזהר כהן את שיר הנושא של הסרט "משפחת צנעני" (מילים: אילן גולדהירש, עיבוד: פולדי שצמן).
בשנת 1977 חתם בשן על חוזה הקלטות בחברת התקליטים הגרמנית "אריולה" להקלטת ארבעה אלבומים באנגלית. האלבום הראשון, "You Got The Power", בהפקת אבי עופרים, יצא באותה שנה וכלל גרסאות באנגלית ל"דודי שב הביתה" ול"יש לי ציפור קטנה בלב" וכן שירים שיצר במשותף עם שמוליק צ'יזיק, בהם השיר "My Suzanne", שתורגם מאוחר יותר ל"סיוון".
בשנת 1979 יצא אלבומו השני של בשן, "High on an easy feeling". האלבום, שהופק על ידי מרק לונדון, יצא באנגליה בשם הבינלאומי של בשן, Neil Bashan, וכלל בין השאר את השיר "Smile That Smile", שהולחן על ידי אלטון ג'ון. בגרמניה הופץ האלבום בשם בינלאומי נוסף של בשן, "Ben Bashan", ואף בשם שונה לתקליט, "You're The Only One". בשנת 1981 יצא אלבומו הבינלאומי השלישי והאחרון של בשן -"I'm Ready", בהפקת מרק לונדון. האלבום כלל, בין השאר, 3 שירים שנכתבו עבור בשן על ידי בריאן אדמס. אף על פי שחלק מהשירים באלבומים אלו זכו לחשיפה ולהשמעות בתחנות הרדיו, הם לא זכו להצלחה גדולה ובשן ויתר על הקלטת האלבום הרביעי בחוזה וחזר לישראל.
על אף ששהה באותן שנים מחוץ למדינה, הוציא בשן אלבומים חדשים גם בישראל. באמצע 1978 יצא האלבום "מכת שמש" שאת שיר הנושא שלו כתב עם דורי בן זאב. עוד מתוך האלבום הצליחו השירים: "דוד יפה עיניים" (בעיבוד דיסקו, שהיה הסגנון הפופולרי ביותר באותה תקופה) ו"שלום לך מולדת". בשן עיבד את שירי האלבום במשותף יחד עם דורי בן-זאב, ודודי רוזנטל. בהקלטות השתתפו מאיר ישראל, וז'אן פול זימבריס בתופים, אוהד אינבגר ומיקי שביב בבס, חיים רומנו וחיים קריו בבס, דודי רוזנטל בקלידים, דורי בן זאב, ודני ליטני בקולות.
בשנת 1979 הוציא את האלבום "איתך הלילה", אשר היה ברובו בסגנון רוק והופק מוזיקלית על ידי מרק לונדון. שיריו הבולטים כללו את "ריקדו את השלום", אשר נכתב לכבוד הסכם השלום בין ישראל למצרים, "שיפוט מהיר", ו"איתך הלילה". בהקלטת האלבום השתתפו חברי להקת "ברוש", אריק רודיך, ודודי רוזנטל בקלידים, חיים רומנו בגיטרה חשמלית, מאיר ישראל בתופים וקובי כהן בבס. הוא שר את שיר הנושא של הסרט "דיזנגוף 99" (מילים: דורי בן זאב, לחן ועיבוד: אריק רודיך). שיתוף הפעולה עם להקת "ברוש" הוביל באותה שנה גם לסיבוב הופעות משותף לבשן יחד עם רודיך ולאה לופטין. על סיבוב הופעות זה סיפר בשן בריאיון לעיתון "מעריב": "זהו סיבוב ההופעות המחדש את הקשר שלי עם הקהל בארץ". בסוף אותה שנה, בדצמבר, השתתף בשן בפסטיבל שירי ילדים מספר 10, בו שר את השיר "ילד פלא" של לוין קיפניס (לחן ועיבוד: קובי אשרת). השיר זכה במקום השלישי..
שנות ה-80
בשנת 1980 הקליט בשן אלבום עם להקת "ברוש", אך חברת "הד ארצי" העדיפה להוציא לו את אוסף הלהיטים – "מסע אל תוך הזמן". באביב אותה שנה, ביצע את "חייך אכלת אותה" (מילים: אילן גולדהירש, לחן ועיבוד: אילן מוכיח) - שיר הנושא לסרט המתיחות של יהודה ברקן. בדצמבר אותה שנה הופיע (עם להקת "חטיף") בפסטיבל שירי הילדים מספר 11, עם השיר "איפה את עכשיו" (מילים ולחן: גידי קורן, עיבוד: אלדד שרים), שהגיע למקום השלישי.
בשנת 1981 הוציא בשן את אלבומו הראשון אחרי חזרתו הסופית לארץ, "סיון", אשר הוקלט עם להקת "ברוש"', שהייתה שותפה גם לעיבודים, ועם דודי רוזנטל בקלידים. האלבום היה המצליח ביותר באותה שנה, וכלל מלבד שיר הנושא "סיוון" (מילים: שמוליק צ'יזיק) גם את הלהיטים "תן לי" ("מה שהיה, תשכח מזה...") מתחרות הקדם אירוויזיון, "אלוהים, תן לי כוח!", "תפסתי ראש פינה", "מרתון", ו"ארצנו הקטנטונת". את מרבית שירי האלבום כתב יהורם טהרלב. בקיץ אותה שנה ביצע בשן (יחד עם יצחק קלפטר וחנן יובל) את "השדים האדומים", לכבוד זכייתה של הפועל תל אביב באליפות המדינה בכדורגל. בהמשך השנה השתתף בפסטיבל שירי הילדים מספר 12 עם השיר "כוכבים בלילה" (מילים: ענת שרים, לחן: יגאל בשן, עיבוד: משה לוי), שהגיע למקום השלישי.
אחרי הצלחת האלבום "סיון", המשיך בשן בשיתוף הפעולה עם להקת "ברוש", והוציא בשנת 1982 את האלבום "לא לבד". באלבום נכללו בין היתר השירים "האמיני לי", "את לא לבד", "חוזרים לירקון", "יפעת" (מילים ולחן: נעמי שמר), "רוצה הביתה" (מילים: אהוד מנור, עיבוד: ננסי ברנדס), והדואט עם יצחק קלפטר "שנינו ביחד". גרי אקשטיין עיבד, הפיק מוזיקלית וניגן בגיטרה. באותה שנה התחרה בפעם השנייה ברציפות בקדם האירוויזיון עם השיר "זה הרגע" (מילים: דודו וייזר, לחן ועיבוד: אילן וירצברג), וכן הוציא את השיר "בעוד שנה אני חוזר", שהיה בעצם גרסה עברית לשיר "I'm Ready" שביצע במקור באנגלית בסוף שנות ה-70. השיר זכה להצלחה, הגיע למקום ה-17 במצעד הפזמונים השנתי תשמ"ג (1983) של רשת ג', אך לא נכלל באחד מאלבומיו. בנוסף לקח חלק במחזמר לילדים "גדליהו והמיסטוק" שהלחין גרי אקשטיין. במצעד הפזמונים השנתי של רשת ג' לשנת תשמ"ב (1982) זכה בשן בתואר זמר השנה של רשת ג'.
בשנת 1983 החל ביחד עם גרי אקשטיין בהפקת אלבום בכורה רוקיסטי לריקי גל, אשר בסופו של דבר נגנז. גל ביצעה באותה שנה בתחרות הקדם אירוויזיון את השיר "פנים" שבשן כתב והלחין לה (עיבוד: קובי אושרת). באותה שנה יצא אלבומו "נולדתי במזל בתולה", בו כתב והלחין לראשונה את כל השירים, ביניהם: "אם הייתי שר לך", "אני נשבע בשם הבלוז" ו"איך אפשר". גרי אקשטיין עיבד והפיק את שירי האלבום, ועימו ניגנו חברי להקת "ברוש", ואבנר קנר בקלידים. עוד באותה שנה השתתף בתוכנית "חיילים יצאו לדרך" ובה ביצע חידוש לשיר "היה לי חבר היה לי אח", ועם חנן גולדבלט, ששי קשת, אושיק לוי ויוסי סוויה את השיר "עדה".
בשנת 1983, בפסטיבל שירי הילדים כתב לגידי גוב את "הופה היי" שזכה במקום השני באותו פסטיבל. בדצמבר 1984 זכה במקום הראשון בפסטיגל מספר 4, עם השיר "ציגלה ביגלה בום" שכתב והלחין, לעיבוד של רמי לוין.
ב-1985 הוציא מיני אלבום שכלל שלושה שירים בלבד: "איתה", "דניאלה" (בשניהם עיבוד של רמי לוין) ו"אין עבודה אין אהבה" (עיבוד: יזהר אשדות, נגינה: להקת "ברוש").
לקראת תחרות קדם-אירוויזיון 1985, פנה עוזי חיטמן לבשן בבקשה שיבצע בתחרות שיר שכתב. בשן סירב תחילה, אך כששמע את השיר, החליט להיענות בתנאי שגם חיטמן יצטרף לשירה. עם צירופו של הכנר יונתן מילר גובשה השלישייה "כמו צועני", אשר ביצעה את השיר "כמו צועני" בתחרות. השיר הגיע למקום השני, בהפרש של ארבע נקודות בלבד מ"עולה עולה" של יזהר כהן. בעקבות ההפסד בתחרות כתבו בשן וחיטמן את השיר ההומוריסטי "אנחנו נשארים בארץ" (בו נאמר שהפסידו למקום הראשון בנקודה אחת בלבד), אשר זכה להצלחה מפתיעה ונבחר כ"שיר השנה" במצעד הפזמונים העברי השנתי ה'תשמ"ה-1985 של רשת ג', כשהוא גובר על "עולה עולה" שהגיע למקום השני בלבד.
בעקבות ההצלחה יצאה השלישייה לסיבוב הופעות, אשר כלל לצד שני שירים אלה גם את "מה נשאר לי", "אל תגעו באהבה", "טוחנים", "שקט שאחרי הסערה", "איתה", "יש עוד סיכוי", "איזה לילה" ועוד. המופע זכה להצלחה מרובה, ובעקבותיו יצא האלבום "אנחנו נשארים בארץ" אשר כלל את שירי ההופעה, והצליח אף הוא. באותה שנה השתתפה הלהקה בפסטיגל, בו זכתה במקום השני עם השיר "ארץ הצבר". בשן אף הופיע לבדו באותו פסטיגל, וזכה במקום הרביעי עם השיר "אדוני ראש העיר".
שמואל גולדנברג
שמואל גולדנברג (13 נובמבר 1883 - 1960), ידוע בשם "ס' גרגורה" או "ס' גרגור" (S. Gregore או S. Gregor), כלכלן במקצועו היה אדם בעל תרבות אוניברסלית עם משיכה לספרות.
יגאל בשן
שנות ה-80
בשנת 1986 קיבלה השלישייה הצעה לככב בתוכנית טלוויזיה לילדים. התוכנית, "הופה היי", זכתה להצלחה גדולה, הן בחנויות עם שני אלבומים מצליחים, והן על הבמה, עם מעל 600 הופעות בשנתיים. לאחר האלבום "הפסקת חשמל" ב-1988 התפרקה השלישייה. בדצמבר 1986 השתתף בשן בפסטיבל שירי הילדים מספר 17 עם השיר "אני אוהב אותך יפה שלי" (מילים ולחן: יגאל בשן ועוזי חיטמן, עיבוד: יורם צדוק).
שמואל גולדנברג
ביוגרפיה
שמואל גולדנברג נולד בעיירה אולטניצה (Oltenița) שבמחוז אילפוב (Ilfov) בדרום רומניה למשפחה יהודית בורגנית. למד בבית הספר היסודי לבנים Luca Moise בעיר פלוישט. שם הוא למד בין היתר אצל מנהל בית הספר ועורך העיתונים הרב אברהם שלמה גולד (Abraham Shlomo Gold). את לימודי התיכון סיים אשר גם בפלוישט. כבר בהיותו תלמיד תיכון כתב מאמרים בשבועון Vocea Sionului שיצא לאור בפלוישט בעריכתם של א. ד. רוזן ואברהם שלמה גולד. בין השנים 1898–1903 היה חבר התאחדות תלמידי התיכון "בני ציון". את לימודיו האקדמיים סיימם בווינה, שם היה פעיל באגודת הסטודנטים "קדימה".
לאחר חזרתו לרומניה, פרסם בעיתונים ציוניים של תקופתו, כגון Renaşterea Noastră, Viața Evreiască, Mântuirea, Adam ו-Ştiri din Lumea Evreiască. הוא כתב גם במדורים הכלכליים של עיתונים גדולים, היה מנציגי המשלחת לקונגרס היהודי ואף כיהן כיושב ראש המכון לתרבות יהודית "יבנה". לאחר שחרור רומניה מהכיבוש הנאצי, הוא פרסם בהוצאת Vatra את הרומן שלו בשם Dincolo שזכה בפרס מטעם חברת הסופרים הרומנים (Societatea Scriitorilor Români) בשנת 1945.
יגאל בשן
שנות ה-80
בשנת 1989 חידש בשן עם אופירה ורוית יוספי את השיר "יום יבוא" מתוך המחזמר "אל תקרא לי שחור". בסוף אותה שנה הוציא את "לפעמים אני" (מילים: מוטי גלעדי, לחן ועיבוד: יורם צדוק) והשתתף בפסטיגל עם השיר "ביישן אוהב אותך" (מילים: גל בורנשטיין, לחן ועיבוד: יורם צדוק). עוד באותה שנה הפיק את אלבומו של עוזי חיטמן "אורח", ובעקבות הביקוש הרב החליט לחזור עם "הופה היי" לעונה חדשה כאשר את חיטמן ומילר החליפו אבי דור ואהרון פררה. גם הפעם ההרכב זכה להצלחה גדולה בטלוויזיה (6 עונות), בחנויות (6 אלבומים) ועל הבמה (5 הצגות מצליחות מאוד). ההרכב החדש פעל עד סוף שנות ה-90. באותן שנים הרבתה הלהקה להשתתף בתחרויות הפסטיגל; בשנת 1992 זכו "הופה היי" במקום הראשון בפסטיגל עם השיר "היי עצור". באותה תחרות ביצע לבדו את השיר "יעל". בשנת 1993 זכו במקום השני בפסטיגל עם השיר "עושים שמח", ובשן שר את השיר "שיר אהבה ממוחשב". בשנת 1995 שר בפסטיגל את השיר "לא נוותר" ועם "הופה היי" את "כשיש לך חבר" אשר זיכה אותם במקום השני.
שמואל גולדנברג
ביוגרפיה
בין השנים 1946–1948 ערך וניהל את מדור הכלכלה של העיתון Semnalul ופרסם כ-300 מאמרים.
יגאל בשן
שנות ה-90
במהלך שנות ה-90, על אף ההצלחה עם "הופה היי", לא ויתר בשן גם על קהל המבוגרים. בשנת 1990 כתב לאחיות אופירה ורוית יוספי את השיר "אלוהים".
בשנת 1992 הוציא בשן אלבום אוסף ראשון, "אוספים אותי 70–92", ובו שלושה שירים חדשים בעיבודו של ברי סחרוף. בנוסף הקליט מחדש את להיטו משנת 1978, "היי שלום מולדת", בגרסה עדכנית ורעננה. בדצמבר אותה שנה השתתף בפסטיגל עם השיר "יעל", שכתב והלחין, לעיבוד של עובד אפרת.
בסוף שנת 1994 הוציא בשן את הדיסק "כאן באמצע החיים", בו כתב את כל מילות השירים. מתוך הדיסק בלטו שיר הנושא (לחן: יגאל בשן) ו"איתך" (לחן: יורם צדוק). את שירי האלבום עיבד הגיטריסט אבי סינגולדה אשר מאז נהפך לאחד מהנגנים הקבועים של בשן.
בסוף 1995 השתתף בפסטיגל עם השיר "לא נוותר" (מילים: חמוטל בן זאב עפרון, לחן ועיבוד: יורם צדוק).
בתחילת 1996 יצא בשן בסיבוב הופעות למבוגרים, לאחר הפסקה של שבע שנים. לכבוד צאת המופע הקליט שיר חדש בשם "ילדי לבנון". בנוסף לרגל צאת המופע חידש בשן שניים מלהיטיו הישנים "מתוק מתוק" שזכה לגרסת רוקנ'רול עדכנית, ו"לקראת שבת" שבוצע במקצב רגאיי.
בשנת 1997 הקליט בשן שיר חדש בשם "לדבר אהבה", ובשידור של תוכנית האירוח "בשידור חי עם דן שילון", בו התארח בשן, הייתה גם הזמרת זהבה בן, והשניים ביצעו את השיר בדואט. כמה ימים לאחר השידור הקליטו השניים את השיר שיצא לרדיו.
בשנת 1999 הוציא בשן את האלבום "תלוי רק בך", הכולל את השירים "תל אביב בוכה בלילה", שיר הנושא, הדואט עם סי היימן "תמיד ביחד" וחידוש ל"אין לי יותר מה לומר". על האלבום עבד בשן עם דודי רוזנטל וז'אן פול זימבריס. במקביל ליציאת האלבום יצא בשן בסיבוב הופעות בשם "כל השירים", מופע אקוסטי אינטימי עם הגיטריסט אבי סינגולדה, שזכה להצלחה ורץ כשלוש שנים.
שנות ה-2000
בשנת 2000 הפיק רדיו נטקינג פרודיה על השיר "Stan" של אמינם. בגרסה העברית בביצועם של אסי וגורי הפך סטן ל"חן", והשיר עסק במעריץ מטורף של בשן. השיר זכה להצלחה גדולה, וליותר מ-250 אלף כניסות לאתר האינטרנט להורדת השיר. בשן לקח את הפארודיה ברוח ספורטיבית ובהמשך אף שיתף פעולה עם אסי וגורי כשהתארח בתוכניתם "שידורי המהפכה".
בשנת 2001 הוציא בשן את "ציפור קטנה בלב", אלבום אוסף כפול ובו 40 מלהיטיו הגדולים. האוסף כלל גרסת רמיקס ל"יש לי ציפור קטנה בלב", ושיר חדש שכתב והלחין בשם "ואת יפה נשארת יפה" (עיבוד: ירון בכר). השיר זכה להצלחה, ובשן יצא בעקבותיו לסיבוב הופעות.
במרץ 2003 הוציא בשן את האלבום "שמים תחייכו", בו כתב והלחין את כל השירים. באלבום נכללו השירים "אוי אהובתי", "זה רק הלב" ושיר הנושא. את שירי האלבום עיבד הגיטריסט שמוליק בודגוב, אשר עבד עם בשן שני עשורים קודם לכן במסגרת להקת "ברוש". עוד באותה שנה סיפור אישי של בחור בשם סידני איפרגן צרפתי שעלה לארץ במיוחד כדי להתגייס לצה"ל נגע לליבו של בשן, מה שהביא להקלטת שיר חדש "חייל בודד", בהזמנה מיוחדת של גלי צה"ל. שנה מאוחר יותר הקליט בשן עם רותי נבון את השיר "תיגע בי".
בשנת 2005 נפגש בשן עם פיטר רוט במסגרת תוכנית הטלוויזיה "מפגשיר" בערוץ 24. במסגרת התוכנית הקליטו השניים את השיר "רק רוצה להתחתן", אשר יצא כסינגל וצולם בקליפ מיוחד מטעם הערוץ. השיר זכה להצלחה ולפופולריות ובשיאו צעד במקום הראשון במצעד השבועי ברדיו ירושלים.
בשנת 2006 יצא בשן במופע "בואו נעשה לנו חג" - קונצרט אוסף בליווי 14 נגנים ו-3 זמרות ליווי. במופע חגג בשן 40 שנות קריירה עם שירים מכל הזמנים. עוד באותה שנה הוציא לתחנות הרדיו שיר חדש הנקרא "כבר לא גיבורים" שכתב אילן גולדהירש והלחין בשן.
בינואר 2008 הוציא בשן את הסינגל "ויש אישה אחת" שכתבו טל שגב ויעקב למאי, לו גם צולם קליפ.
בפברואר 2008 החל בשן להגיש תוכנית אישית חדשה בערוץ הראשון, שנקראה "60 אישי". בתוכנית נפגש בשן עם אמנים, יוצרים ואנשי ציבור ושוחח עימם על הפסקול המוזיקלי הישראלי שלהם. דרך השירים חזרו המרואיינים לאירועים אישיים ומכוננים בתולדות מדינת ישראל.
בפברואר 2009 הוציא בשן סינגל נוסף מאלבומו הבא, "ימים טובים עלינו". בנו, אורי בשן, היה שותף ללחן, לעיבוד ולהפקה המוזיקלית בשיר. את האלבום המיועד עם חומרים חדשים החליט בשן בשלב זה להקפיא, זאת מאחר שהחליט להגשים חלום אישי להוציא אלבום גרסאות כיסוי לשירים עליהם גדל. בשן הכיר את הגיטריסט הצעיר בן ה-26 דורון מזרחי, בוגר תואר שני באקדמיה למוזיקה קלאסית, אשר עיבד והפיק מוזיקלית את האלבום.
בנובמבר 2009, הוציא בשן את הסינגל השני מתוך האלבום, "בית הערבה" (מילים: חיים חפר ועמוס קינן; לחן: שמוליק קראוס) אותו גם ביצע בעבר במסגרת ההרכב הופה היי. בדצמבר 2009 יצא האלבום המלא לחנויות הכולל בתוכו חידושים לשירים: "הימים הארוכים העצובים", "תלבשי לבן", "פרח הלילך", "עין גדי" ו"דבר אלי בפרחים" (דואט עם הזמרת שירלי צפרי). בהקלטות נעשה שימוש בכלי נגינה כמו: קונטרבאס, ויברפון, וכלי מיתר. במקביל יצא בשן, יחד עם המוזיקאים איתם הקליט את האלבום, בסיבוב הופעות חדש בו ביצע את שירי האלבום לצד להיטיו מכל הזמנים.
שנותיו האחרונות
באפריל 2011 הוציא לאור בשן את הסינגל "הודות לך" אותו ביצע בדואט עם יהודה פוליקר.
במרץ 2013 הקליט בשן סינגל חדש בשם "נחיתות והמראות" למילים ולחן שלו. השיר צורף כרצועת בונוס יחד עם "שמים" לאלבום שבשן הוציא שבו הקליט את מיטב שיריו שביצע במסגרת סיבוב ההופעות.
ביוני 2013 הוציא בשן לרדיו את הביצוע בהופעה חיה ללהיטו "קפה אצל ברטה" (מילים: אהוד מנור, לחן: נתן כהן), כסינגל ראשון מתוך אלבום המופע העתידי. עוד יצאו לרדיו באותה תקופה הסינגלים "אל תגעו באהבה" ו"כוכבים לא משקרים" בעיבודים מחודשים.
באוגוסט 2013 יצא לחנויות אלבום המופע המלא "יגאל בשן בהופעה חיה בזאפה", הכוללים 15 שירים מתוך המופע, וכן שתי רצועות בונוס בהקלטת אולפן שהוציא בשנה האחרונה "שמים" ו"נחיתות והמראות". בפברואר 2014 הוציא את מה שהתברר לימים כסינגל האחרון שלו בחייו, "לחיי השיגרה".
בחמש השנים האחרונות לחייו סבל בשן מכאבים עזים מתמשכים, ובעקבותיהם התפתח אצלו דיכאון. באוגוסט 2014 אושפז עקב פצעי דקירה. בתחילת יוני 2015 אושפז בשנית עקב פצעי דקירה, אולם כעבור כמה ימים הוא הופיע בערב מחווה של התזמורת הפילהרמונית הישראלית לזכר ידידו המנוח עוזי חיטמן, בהיכל התרבות בתל אביב. בשן התקבל על ידי הקהל בתשואות רבות, ובסיום הופעתו הקהל עמד והריע לו במשך דקות ארוכות.
פטירתו
ב-9 בדצמבר 2018, ערב נר שמיני של חג החנוכה, בשן התאבד בביתו שבתל אביב. צוות מד"א שהוזעק למקום קבע את מותו. אלמנתו מיקה סיפרה כי סבל מכאבים מתמשכים בחמש השנים שקדמו לכך בשל פיברומיאלגיה ובעקבות זאת פיתח דיכאון קשה. לאחר שנפטר סיפרה אשתו של בשן על שני ניסיונות התאבדות קודמים, כשהראשון התרחש באוגוסט 2014, והשני התרחש ביוני 2015. בניסיונות התאבדות אלו אושפז בשן בבית החולים, אך לא פורסם דבר על מצבו, דבר שנחשף רק לאחר פטירתו.
ארון הקבורה שלו הוצב ברחבת התיאטרון הלאומי "הבימה" והתאפשר לציבור להגיע ולחלוק לו כבוד אחרון. יותר מאלף אנשים הגיעו לתיאטרון כדי להיפרד. ב-11 בדצמבר 2018 נטמן בבית העלמין קריית שאול שבתל אביב.
לאחר פטירתו
ב-26 בנובמבר 2019, פורסם השיר "תביטי בי", שהקליט בשן חצי שנה לפני פטירתו. בדצמבר 2019, כשנה לאחר פטירתו של בשן, יצא אלבום המחווה "אם הייתי שר לך - שרים יגאל בשן", בו אמנים שונים מבצעים את שיריו של בשן. באותו החודש נחנך פארק הנושא את שמו בשכונת "משכנות אמנים" שבקריית מוצקין.
באוגוסט 2022 יצא בחנויות הספרים ספר המנגן את שיריו של בשן, בשם "יש לי ציפור קטנה בלב". ספר זה מאפשר לילדים לקרוא את שיריו של בשן וגם לשמוע אותם בביצועו.
חיים אישיים
בשנת 1972 נישא בשן למיקה מרידור, בתו של יעקב מרידור, עליה כתב והלחין יאיר רוזנבלום את שירו "מיקה" ללהקת הנח"ל. הם קיימו חתונה צנועה ותרמו את הכסף שקיבלו למען פצועי צה"ל. מיקה עבדה כצלמת ומתחילת שנות ה-80 עוסקת בעיצוב אופנה. לזוג נולדו שני ילדים, אלינור היא שחקנית וקונדיטורית, בעוד אורי בשן הוא זמר כמו אביו המנוח.
קישורים חיצוניים
בעקבות פטירתו:
נשיא איטליה
נשיא הרפובליקה האיטלקית הוא ראש המדינה של איטליה. סמכויותיו של הנשיא הן סמליות בעיקרן, ותפקידו מוגדר כמייצג האחדות והערבות באיטליה. הנשיא הנוכחי וה-12 במספר הוא סרג'ו מטרלה, שנבחר לתפקיד ב-31 בינואר 2015 והחל בכהונתו ב-3 בפברואר 2015.
כהונה ובחירות
כהונתו של הנשיא האיטלקי אורכת שבע שנים. הוא נבחר במושב משותף של שני בתי הפרלמנט - הסנאט ובית הנבחרים, במספר הסבבים הדרוש על-מנת להשיג רוב מחויב של שני שלישים.
הנשיא יכול לסיים את תפקידו באופן שאינו טבעי כתוצאה מאחת מהסיבות הבאות: נשיא איטלקי לשעבר מכונה "נשיא אמריטוס של הרפובליקה". בהיעדרו של הנשיא באיטליה לרבות יציאות רשמיות לחו"ל, ממלא תפקידו הוא נשיא הסנאט.
תפקוד וסמכויות
סמכויותיו של הנשיא כאמור הן סמליות בעיקרן. למרות הגבלת סמכויותיו המשמעותית של הנשיא, תפקידו חשוב מאוד בהשוואה למדינות אחרות בהם הנשיא הוא בעל סמכויות סמליות (בדומה לישראל), היות שמתפקידו לבחור על מי להטיל את הרכבת הממשלה, ובעקבות הפיצול הפוליטי באיטליה מאז ימי מלחמת העולם השנייה - מדובר בדבר היכול לקבוע למעשה את זהותו של ראש הממשלה.
בחוקת איטליה מפורטות סמכויותיו השונות של נשיא איטליה:
סיס חומות
סִיס הַחוֹמוֹת (שם מדעי: Apus apus) הוא עוף מסדרת הסיסאים. סיס החומות נפוץ בשטח גדול הכולל את רוב ארצות אירופה, צפון אפריקה, המזרח התיכון, ואזורים רחבים במרכז אסיה. הוא נודד לדרום אפריקה בשיא החורף.
מאפיינים
סיס החומות, ומינים אחרים של סיסאים, דומים מאוד בצורתם החיצונית לסנונית (Hirundo) אולם מדובר בשני מינים שונים משתי סדרות שונות. הדמיון החיצוני מביא לכך שבחלק מהשפות אין הבחנה ברורה בין שמות המינים האלה, אולם מבחינה ביולוגית הם מובחנים היטב.
עוף זה מיוחד מהיבטים רבים. הוא האחרון המגיע למקומות הרבייה הצפוניים והראשון שעוזב אותם. יחסית לעוף בגודלו, הוא מגיע לגיל מופלג - עד היום ידועים סיסי חומות שהגיעו עד לגיל 21 כגיל המבוגר ביותר. סיס החומות מסתגל לתנאי מזג אוויר קשים על ידי כניסה למצב דמוי תרדמת, שבו המטבוליזם שלו יורד לרמה נמוכה ביותר.
הסתגלות סיס החומות לתעופה היא אחד ממאפייניו הייחודיים. גופו התפתח באופן מושלם לתעופה, והוא מבלה כמעט את כל חייו באוויר. הוא נוחת רק לצורך הטלת ביצים וטיפול בצאצאים; סיס החומות מוצא את טרפו באוויר, אוכל תוך כדי תעופה, מנקה את נוצותיו, משחק, מזדווג, אוסף חומרים לקן ואף ישן, בדרך כלל, תוך כדי תעופה.
הכנפיים צרות אך ארוכות, ומאפשרות לו לצוד במהירות ובדייקנות חרקים מעופפים ועכבישים. הוא שותה ממקורות מים שקטים בזמן תעופה או מתרחץ כשמקורו צולל ומתיז מים.
הרגליים קצרות מאוד, בעל ארבע אצבעות חזקות הפונות קדימה לאחיזה ולטיפוס על קירות וצוקים. רגלי הסיס אינן מתאימות להליכה או לעמידה על ענפים. בזמן תעופה הסיס מכנס את רגליו בין נוצות הבטן כך שנראה כאילו הוא חסר רגליים. הדבר מייעל את התעופה של הסיס על ידי הקטנת החיכוך עם האוויר.
סיסי החומות חוזרים למקומות הרבייה במושבתם הקודמת פחות או יותר באותו תאריך בכל שנה - בסביבות ה-1 במאי במרכז אירופה. סיסי החומות נאמנים לבן זוגם, והם חיים בצורה מונוגמית וחוזרים לאותו מקום הרבייה. זוגות יכולים להתרבות במשך שנים רבות. כשבן זוג אחד לא שב מהמסע לאפריקה או שמת בזמן שהייתו, מקומו ייתפס מיד על ידי פרט אחר מאותו מין. הסיסים מטילים 2-3 ביצים ודוגרים עליהן ביחד. בימים אלו הם עפים עד החשכה, בזמן שהסיסים שאינם מתרבים במושבה מתאספים ועפים גבוה על מנת לישון בתעופה. בסביבות סוף חודש יולי הצעירים פורחים מהקן, בדרך כלל לאחר שקיעת החמה, ולא יחזרו אליו עוד. הם אינם זקוקים לאימוני תעופה רבים ולאחר כמה דקות אימון הם עפים כמבוגרים. בסביבות ה-1 באוגוסט יעזבו ההורים את אירופה המרכזית ויעופו לאפריקה.
זהו מין הסיסאים הנפוץ ביותר בארץ ישראל. הציפור מופיעה בשמי ישראל באמצע פברואר, ונשארת בה מדי שנה כשלושה חודשים וחצי, עד תחילת יוני. היא בולטת מאד בשמי הערים באביב ותחילת הקיץ בזכות שריקותיה הרמות בעת תעופתה.
סיסים גדלים בחורי מערות או חללי עצים. כיום הם משתמשים בעיקר בחורים בקיר ובחללים ריקים מתחת למרזבים של בתים. הם מקבלים ברצון גם בקופסאות קינים ואינם מפחדים מהאדם. קל מאוד להתקין קן בחלון. החור חייב לפנות כלפי חוץ, מכיוון שהסיס זקוק למרווח לפני הקן. הסיסים אינם מזנקים מהקן מעלה, אלא קופצים למטה, ובזמן נפילתם הם צוברים מהירות מספקת לתעופה. קופסאות הקינים צריכות להיות במידות של 30X20 סנטימטרים וגובה של 15 סנטימטר. קוטר החור הרצוי הוא 5 סנטימטרים וממוקם כ-3 סנטימטרים מעל התחתית ו-5 סנטימטרים משפת הצד של הקופסה.
האספה המכוננת הרוסית
האספה המכוננת הרוסית (ברוסית: Всероссийское учредительное собрание) הייתה גוף שנבחר ברוסיה בנובמבר 1917 במטרה לאשר את החוקה של המדינה החדשה. האספה קיימה ישיבה יחידה בינואר 1918, ופוזרה על ידי הבולשביקים.
בחירות
כינוס האספה המכוננת היה בין המטרות המרכזיות של ממשלת המעבר הרוסית. עצם שם הממשלה בישר שהיא תתקיים עד לכינוס האספה וקבלת החלטותיה על הסדר שלטוני במדינה. הבחירות היו צריכות להתקיים ב-12 בנובמבר (25 בנובמבר) 1917. מיד לאחר מהפכת אוקטובר, ולדימיר לנין פרסם צו לפיו מועד הבחירות לא משתנה. החלטות ממשלת המעבר לא נתנו תשובה מהו המינימום של חברי האספה שמאפשר להכריז על תחילת ישיבותיה. בעקבות כך פורסם צו של לנין לפיו הישיבות יפתחו ברגע שלסנקט פטרבורג יבואו 400 חברי האספה.
לקראת מועד רישום רשימות מפלגתיות חל פילוג במפלגה הסוציאל-רבולוציונרית וממנה התפלג החלק השמאלי שלה. אומנם המפלגה הסוציאל-רבולוציונרית (שמאל) החדשה לא הספיקה להכין רשימת מועמדים נפרדת. בעקבות כך ולדימיר לנין הציע לדחות את הבחירות למועד אחר, אך הצעתו לא התקבלה. בהתאם לכך, חברי המפלגה שהתפלגו נכנסו לאספה ברשימה כוללת.
בבחירות השתתפו כ-64% מבעלי זכות הבחירה ברוסיה ונבחרו 715 חברי המועצה. הרוב היה לנציגי המפלגה הסוציאל-רבולוציונרית (אס-ארים) והם זכו ב-370 מקומות (52%), הבולשביקים זכו ב-175 מקומות (25%). המנשביקים נחלו תבוסה מוחצת וקיבלו רק 15 מקומות. הבולשביקים זכו ברוב במוסקבה, סנקט פטרבורג וערים גדולות נוספות. אס-ארים זכו באזורים לא-עירוניים ובדרום המדינה. נציגי מפלגה הדמוקרטית החוקתית הגיעו למקום השני במוסקבה וסנקט פטרבורג, אך בסך הכול זכו ב-4.5% מהקולות (17 מקומות).
רשימה יהודית
לקראת מערכת הבחירות אורגנה רשימה יהודית שהורכבה מברית בין הסיעות הציוניות למפלגות יהודיות נוספות ונציגיהם נבחרו לאספה:
בנוסף לכך היה מספר רב של יהודים בסיעות אחרות.
הכנות לכינוס
לאחר פרסום תוצאות הבחירות היה ברור שלבולשביקים אין רוב. שלטון הבולשביקי היה בסכנה ובהתאם לכך ולדימיר לנין החל לבחון אפשרות לפיזור האספה. לעומת זאת לב קמנייב היה בעד הכינוס, יוסיף סטלין דגל בדחיית הכינוס בלבד. לאון טרוצקי וניקולאי בוכארין הציעו לכנס אספה בה ישתתפו נציגי הבולשביקים ואס-ארים שמאליים בלבד. מארק נתנסון מראשי אס-ארים שמאליים תמך במהלך זה.
מפלגה הסוציאל-רבולוציונרית שקיבלה רוב, דגלה בהמשך השתתפות המדינה במלחמת העולם הראשונה וזאת בניגוד לדעה שהייתה רווחת בקרב החיילים.
ב-26 בנובמבר (9 בדצמבר) לנין פרסם צו לפיו לתחילת הישיבות נדרשת נוכחות של 400 נבחרים. ב-28 בנובמבר (11 בדצמבר) לנין פרסם צו על הוצאת מפלגה חוקתית-דמוקרטית מוץ לחוק ומעצר כל חבריה. יצחק נחמן שטיינברג מראשי אס-ארים שמאליים התנגד למהלך שהיה צריך להביא למאסר של מפלגה שלמה, אך מעשית המפלגה לא עשה דבר.
ב-11 בדצמבר (24 בדצמבר) ולדימיר לנין הצליח להעביר החלטה בוועד המרכזי של הבולשביקים לפיו המפלגה תפעל לפיזור האספה. ב-20 בדצמבר סוכם שישיבות האספה יחלו ב-5 בינואר (18 בינואר) 1918 תוך הערכה שעד אז בסנקט פטרבורג יהיו מעל 400 חברי האספה. ה-23 בדצמבר 1917 הוכרז על מצב חרום בסנקט פטרבורג.
הישיבה הראשונה ופיזור האספה
ב-5 בינואר (18 בינואר) עיתון פראבדה פרסם הודעה לפיה חל איסור מוחלט על ההפגנות בעיר. ההודעה הייתה חתומה על ידי ראש הצ'קה בעיר מיכאיל אוריצקי שהיה גם יושב ראש הוועדה המארגנת של האספה. בהוראת הבולשביקים כוחות צבא התמקמו סביב ארמון טבריצ'סקי בו הייתה מתוכננת להתקיים ישיבת האספה. כצעד נגד אורגנה הפגנת תמיכה לאספה בה השתתפו עשרות אלפים. ההפגנה פוזרה בכוח ותוך שימוש בירי. באופן רשמי צוין 21 הרוגים ומאות פצועים. הפגנה דומה נערכה במוסקבה וגם היא פוזרה תוך שימוש בירי.
הישיבה נפתחה כמתוכנן, תוך השתתפות 410 חברי האספה, מהם 138 בולשביקים ותומכיהם. יעקב סברדלוב פתח את הישיבה והוא קרא לאספה להכיר בכל ההחלטות של הממשלה החדשה בראשות ולדימיר לנין ובמיוחד להכיר בהכרזת המדינה החדשה כ"מדינה סובייטית". אומנם האספה סירבה לדון בהצעת הכרזה ברוב של 237 נגד 146 קולות.
לאחר מכך נבחר יושב ראש הכינוס - ויקטור צ'רנוב. הוא נבחר ברוב של 244 קולות. ב-3 בלילה של 6 בינואר, הודיע ראש סיעת הבולשביקים פיודור רסקולניקוב שסיעתו עוזבת את הארמון. חברי האספה הנותרים קיבלו מספר החלטות:
לקראת בוקר מפקד השומרים הודיע לוויקטור צ'רנוב שהשומרים עייפים וצריך לסגור את הישיבה. צ'רנוב סיכם את הדיון והישיבה הבא הייתה צריכה להתקיים בערב 6 בינואר.
בהתאם להוראת ולדימיר לנין, לכל חברי האספה ניתנה רשות לעזוב ללא הפרעה, אך לשומרים ניתנה פקודה לנעול את הבניין ולא לפתוח אותו לקראת הישיבה המתוכננת לערב. ב-9 בינואר (22 בינואר) 1918 פורסמה בעיתון פראבדה הודעה על פיזור האספה. ב-18 בינואר (31 בינואר) קיבלה הממשלה בראשות ולדימיר לנין החלטה להוציא אזכור האספה מכל החוקים ובאותו יום ועידה כלל-רוסית של הסובייטים אישרה את החלטות הממשלה הבולשביקים על פיזור האספה.
חברי האספה ניסו להתאסף באחד מבתי הספר של העיר אך לא היה ניתן לקיים ישיבה סדירה. הועלתה הצעה להעביר את הישיבות לקייב, אך לאור מצב הביטחוני בעיר הדבר לא היה מעשי. ראשי המפלגה הסוציאל-רבולוציונרית התאספו והחליטו שלא ניתן להתנגד לפיזור בכוח צבאי מכיוון שמדובר בממשל מהפכני ויש להתנגד בצורה לא אלימה תוך ניסיון להחזיר את השליטה בסובייטים בבחירות שהיו צפויות להתקיים במהלך שנת 1918.
ויקטור צ'רנוב עבר לסמרה בה הוקם ועד תמיכה לאספה המכוננת שהיה המוסד השלטוני באזור. ועדות דומות הוקמו באופה ואומסק. באביב 1918 ועדות אלו התאגדו והקימו ממשל זמני באזור. ממשל זה פוזר על ידי אלכסנדר קולצ'ק.
חמוס מבאיש
חָמוֹס מַבְאִישׁ או סמור בר אירופי (שם מדעי: Mustela putorius) הוא מין יונק ממשפחת הסמוריים הנפוץ ברוב יבשת אירופה.
מאפיינים
מראהו הוא חום כהה, בטנו בצבע צהוב בהיר ויש לו זנב ארוך ורגלים קצרות. במשקל של 700 גרם לנקבות ו-1.7 קילוגרם לזכרים, סמור הבר האירופי גדול יחסית לסמורים אחרים אך הוא קטן מהלוטרה. התת-מין חמוס הבית בוית ממין זה לפני כ-3,000 שנה. לרוב סמור הבר האירופאי הוא פוליאנדרי, אך הנקבות מתנהגות לעיתים בצורה פוליגינית.
קוטה (ראג'סטאן)
קוטה (בהינדי: कोटा) היא עיר הממוקמת בדרום מזרח מדינת ראג'סטאן שבצפון הודו. העיר ממוקמת כ-240 קילומטרים דרומית לבירת המדינה ג'איפור, על גדות נהר שאמבל. נכון ל-2011 חיו בעיר מעל למיליון תושבים, מה שהופך אותה לעיר ה-46 בגודלה בהודו.
אקלים
הטמפרטורה בקוטה נותרת גבוהה יחסית לאורך כל השנה. עונת הקיץ ארוכה, חמה ויבשה ומתחילה מסוף מרץ ונמשכת עד סוף יוני. הטמפרטורות הממוצעות בחודשים מאי ויוני היא מעל 40 מעלות צלזיוס, ומגיעה לעיתים אף קרוב ל-45 מעלות צלזיוס. עונת המונסונים מגיעה לאחר מכן והיא מאופיינת בטמפרטורות נמוכות יחסית, אך גם בלחות גבוהה יותר וגשמים סוערים תכופים. המונסונים שוככים באוקטובר ובעקבות כך והטמפרטורה עולה שוב. עונת החורף קצרה ומתונה והיא מתחילה בסוף נובמבר ונמשכת עד סוף פברואר. הטמפרטורה הממוצעת בעונת החורף נעה בין 26.7 מעלות צלזיוס ל־12 מעלות צלזיוס. עונת החורף עשויה להיות העונה המוצלחת ביותר לבקר בקוטה בשל החום הכבד שמאפיין את עונת הקיץ.
טקסס הולדם
טֵקְסָס הוֹלְדֵ'ם (אנגלית: Texas hold'em) הוא משחק קלפים השייך לסגנון פוקר קהילתי.
בשונה מסגנונות פוקר אחרים, בהם כל שחקן מקבל מספר קלפים השייכים לו בלבד במהלך היד, בסגנונות הכוללים קלפי קהילה נפתחים קלפי משחק הגלויים לעיני כול. כל משתתף מרכיב את היד שלו מהקומבינציה החזקה ביותר, שמשלבת את קלפיו האישיים ואת קלפי הקהילה. טקסס הולדם הוא אחד ממשחקי הפוקר הנפוצים ביותר בבתי הקזינו ברחבי העולם ובעיקר במערב ארצות הברית. הוא גם סוג המשחק שמשחקים בדרך כלל (יחד עם אומהה הולדם) באליפויות פוקר שונות, בהן ב"טורניר הפוקר העולמי", הנחשב לאליפות העולם בפוקר.
חוקים
מכיוון שטקסס הולדם הוא משחק פוקר שמשחקים בקלפי קהילה, ישנם מספר קלפים המשותפים לכלל השחקנים. קלפים אלה מוצגים לכל המשתתפים עם הפנים למעלה. בתחילת המשחק מקבל כל שחקן צמד קלפים אישיים (פני הקלפים למטה) ולאחריו נערך סבב הימורים ופרישות. לאחר שנסגר ההימור הראשוני נפתחים שלושה קלפי קהילה המשותפים לכולם, הנקראים "פלופ" (Flop). מטרת השחקנים ליצור בעזרת שני הקלפים שבידם יחד עם קלפי הקהילה את היד החזקה ביותר, על פי כללי הפוקר הרגילים. לאחר שקלפי הקהילה הוצגו בפני השחקנים, נערך סבב הימורים ופרישות נוסף, ולאחר שנסגר שנית סכום ההימור, נגלה קלף קהילה נוסף המכונה "טֵרְן" (Turn). השחקנים מהמרים בשלישית בהתאם למצב החדש, ולאחר שמחליטים על סכום הימור נגלה לעיני כול הקלף האחרון, המכונה "ריבֵר" (River). השחקנים מהמרים הימור סופי, ומגלים את הקלפים.
המנצח במשחק הוא השחקן עם היד החזקה ביותר או האחרון שנשאר אחרי שכולם פרשו בהימור. היד החזקה ביותר היא היד שהשחקן שילב בין קלפיו לבין קלפי הקהילה. הקומבינציה בין קלפי היד ובין קלפי הקהילה יכולה להיות שימוש בקלף יד אחד עם ארבעה קלפי קהילה, או שימוש בשני קלפי יד ושלושה קלפי קהילה, או שימוש בכל חמשת קלפי הקהילה כהגדרת היד שלך.
בדומה לפוקר, נהוג לשחק מספר משחקי טקסס הולדם ברציפות - כל משחק מכונה "סיבוב".
הימורי החובה
יש מספר הימורים כפויים, הנקראים "בליינדים" (Blinds - עיוורים). שני השחקנים שמשמאל לדילר חייבים לשלם את הבליינדים. הבליינדים נקבעים מראש ויכולים לעלות בזמן המשחק, בעיקר אם מדובר בטורנירים, שם הבליינדים עולים באופן קבוע, כדי להגדיל את סכום ההימור ההכרחי ולהקדים את סיום הטורניר, וכן לגרום לכך שגם שחקנים שמשחקים רק צירופי קלפים חזקים ונדירים (tight players) ינופו מהטורניר.
לעיתים מתווסף הימור כפוי נוסף, הנקרא "אנטה" (Ante - "לפני"). הימור זה הוא הימור התחלתי של כלל השחקנים (הנמוך משמעותית מהימורי הבליינדים) כך שבכל סיבוב חייבים להמר. הימור כפוי זה בא להגדיל את הסכום בקופה ולמנוע פרישות כדרך לזירוז המשחק.
חלוקת הקלפים
לכל שחקן מחלקים שני קלפים (קלפי כיס) עם הפנים למטה. השחקן בבליינד הקטן מקבל ראשון קלף, ואחריו שאר השחקנים בכיוון השעון. לאחר סיום סיבוב החלוקה, מקבלים כולם קלף נוסף בסיבוב חלוקה שני. כל שחקן רשאי לבדוק את קלפיו, אך לאחר מכן חייבים להניח את כל הקלפים עם הפנים כלפי מטה על השולחן, השחקן רשאי להסתכל בשנית על קלפיו כרצונו. מטרת המשחק היא ליצור יד פוקר בעלת חמישה קלפים החזקה ביותר בעזרת שבעת הקלפים הזמינים לשחקן, כלומר, כל קומבינציה בין שני קלפי הכיס שחולקו לשחקן ובין חמשת קלפי הקהילה שיחולקו בשלב מאוחר יותר על ידי הדילר. היד יכולה לכלול את שני הקלפים שחולקו לשחקן ושלשה קלפים מקלפי הקהילה, קלף אחד מהשניים שחולקו לשחקן וארבעה קלפים מקלפי הקהילה או לחלופין חמישה קלפים מקלפי הקהילה. השחקן בעל היד החזקה ביותר זוכה בקופה (אם שני שחקנים או יותר מחזיקים באותה יד, הקופה מתחלקת ביניהם).
סבב הימורים ראשון
סבב זה מתקיים ישר לאחר חלוקת שני הקלפים. השחקן הראשון שמדבר הוא השחקן הנמצא משמאל לבליינד הגדול, ויש לו שלוש אפשרויות: לפרוש, להשוות לבליינד הגדול, או להעלות את ההימור.
כדי להעלות, שחקן מוסיף סכום מסוים. סכום זה נקבע בהתאם לסוג המשחק שמשחקים: במשחקי Limit נקבע סכום קבוע שגם הוא מוגבל אחרי מספר סיבובים, בדרך כלל שלושה או ארבעה סיבובים. במשחקי Pot Limit ניתן להמר לא יותר מהסכום שיש בקופה. במשחקי No Limit ניתן להמר על כל סכום, בהתאם לכמות הכסף שיש לשחקן.
לשחקנים הבאים יש אותן אפשרויות, אך בנוסף הם יכולים לבצע העלאה חוזרת (Re-raise) על העלאה קודמת, העלאה זאת חייבת להיות לפחות שווה לגודל ההעלאה הקודמת.
סבב הימורים שני (Flop)
אחרי סבב ההימורים הראשון, מרחיק הדילר את הקלף העליון בחפיסה, על מנת לוודא שאף אחד לא ראה אותו בטעות וכדי למנוע רמאויות. הקלף המורחק נקרא Burn והוא מונח על השולחן עם הפנים כלפי מטה. לאחר מכן הדילר מחלק שלושה קלפי קהילה עם הפנים כלפי מעלה (ה-Flop).
בסבב הימורים זה והבאים אחריו, הראשון לדבר הוא השחקן שיושב משמאל לשחקן בעל כפתור הדילר שעדיין נמצא ביד. בסיבובים אלו, בנוסף להשוואה ולהעלאה, יכול שחקן גם לומר Check, כלומר להישאר ביד מבלי לבצע הימור עד ששוב מגיע תורו לדבר. זאת בתנאי שלא בוצע הימור בסבב זה. ברגע שבוצע הימור, על השחקן להחליט אם להשוות, להעלות או לפרוש. כך, בסופו של הסיבוב כל השחקנים שנשארו הימרו אותו סכום כסף, להוציא מקרה בו לשחקן יש פחות אסימוני משחק והוא בעצם שם את כל כספו בקופה (all in). במצב כזה נפתחת קופה צדדית בשביל השחקנים שלהם נשאר עוד כסף להמר. כאשר בשלב זה השחקן ששם את כל כספו משחק רק על הקופה המרכזית, ושאר השחקנים משחקים על הקופה המרכזית ועל הקופה הצדדית.
סבב הימורים שלישי (Turn)
אחרי השלמת סיבוב ההימורים השני מורחק עוד קלף ונפתח קלף קהילה עם הפנים כלפי מעלה. זהו קלף ה-Turn. במשחקי Limit, הסכום הקבוע מוכפל בסבב הימורים זה ונשאר כך עד לסבב האחרון. כללי ההימור הם כמו בסבב ההימורים השני.
סבב הימורים רביעי (River)
לאחר סבב ההימורים השלישי מורחק עוד קלף ונפתח קלף קהילה חמישי ואחרון עם הפנים כלפי מעלה. זהו קלף ה-River. מתקיים סבב הימורים כמו בסבבים הקודמים, כאשר לאחר סבב הזה מראים את הקלפים והיד החזקה מנצחת. במידה ולשני שחקנים, או יותר, אותה יד, השחקן עם הקלף הבא החזק יותר (נקרא קיקר – Kicker) מנצח. אם אין קיקר, אז הקופה תחולק באופן שווה בין השחקנים. אי אפשר לבחור קיקר כקלף שישי או יותר.
כשכל השחקנים פרשו מלבד אחד, השחקן שנותר מנצח. מקרה זה יכול לקרות בכל סיבוב הימורים, וכאשר הוא קורה, המנצח אינו חייב לחשוף את הקלפים שהיו ברשותו.
אסטרטגיה וטקטיקה
הערה: כל שימוש במילה "יריב" בפרק זה אפשר להכליל ליריבים רבים, וצורת היחיד היא לצורך פישוט.
טקסס הולדם הוא לא רק משחק של מזל, אלא גם של מיומנות. כדי לנצח בו צריך ידע בהסתברות, יכולת קריאת שפת גוף, אומץ וריכוז.
שחקנים חובבנים נוטים לשחק בצורה נאיבית - לפרוש כשידם לא מספקת ולהמר הרבה כשידם טובה. בפועל, צורת משחק זו לא מביאה לתוצאות טובות כל כך מכיוון שהיא צפויה. אם יריבך יהיה בטוח שכך תשחק, הוא ידע לפרוש בכל פעם שאתה מהמר ולהמר בכל פעם שאתה לא. דרך המשחקים של מקצוענים מנוסים פחות צפויה, כיוון שהם "מבלפים" (מהמרים גם עם קלפים לא טובים במטרה לגרום ליריב לפרוש) או משחקים לאט (slow playing, מהמרים מעט או לא כלום עם יד טובה במטרה לגרום ליריב להמר יותר), וכך יריבם אינו יכול לדעת בוודאות מהם קלפיהם. אלמנט חשוב נוסף הוא ששחקן טוב לא מבלף תמיד, או עושה כל מהלך אחר בקביעות: האקראיות היא יתרונו. כפי שכתב ג'ורג' מקדונלד בספרו "אסטרטגיה בפוקר, בעסקים ובמלחמה": "היד חייבת להיות מוסתרת מאחורי מסך אי העקביות. שחקן פוקר טוב חייב להימנע מפעולות קבועות ולפעול באופן אקראי, עד כדי סטייה, לפעמים, מהעקרונות הבסיסיים של משחק נכון". קביעה זו נכונה לא רק לטקסס הולדם, אלא לכל סוגי הפוקר ובכלל לכל המשחקים שבהם יש אלמנט מרכזי של אי ודאות.
היבט חשוב מאוד בטקסס הולדם הוא סיכויי הקופה (pot odds), כלומר היחס בין גודל הקופה הנוכחית לסכום שיש להשוות כדי להיכנס אליה. אם בקופה יש 100,000 דולר, וכדי להשוות השחקן צריך להוסיף 10,000 דולר, הוא מקבל סיכוי קופה של 1:10, ולכן ישווה גם אם הוא מעריך את סיכוייו לנצח בסופו של דבר ב-30%. עם זאת, גם כשסיכויי הקופה לטובת שחקן הוא יכול לפרוש מכיוון שהוא חושש היריב ימשיך להמר. מונח חופף הוא סיכויי קופה פוטנציאליים (potential pot odds), כלומר חישוב סיכויי קופה שמתחשב גם בסכום שסביר להניח שיכנס לקופה בהמשך.
גורמים נוספים שיש להתחשב בהם:
אין ספק שבטקסס הולדם יש אלמנט מרכזי של חשיבה. הוכחה לכך היא שבמקרים רבים שחקנים מקצועיים מסוימים מגיעים שוב ושוב למקומות גבוהים בטורנירים גדולים. עם זאת, יש מרכיב של מזל שלא ניתן להדחיקו.
טקסס הולדם בישראל
בשנים האחרונות זכה המשחק לפופולריות גם בישראל. לפי הערכות שונות, למעלה מחצי מיליון ישראלים משחקים בו מדי שבוע.
ב-26 ביוני 2008 קבע בית משפט השלום בתל אביב כי טקסס הולדם הוא "משחק אסור", כהגדרתו בחוק העונשין, כלומר "משחק שבו עשוי אדם לזכות בכסף, בשווה כסף או בטובת הנאה לפי תוצאות המשחק, והתוצאות תלויות בגורל יותר מאשר בהבנה או ביכולת", והרשיע אדם שארגן משחק טקסס הולדם בארגון משחק אסור.
בדצמבר 2015 נפסק פעם נוספת, בבית המשפט המחוזי בירושלים, ש"טקסס הולדם" הוא משחק אסור, ועריכתו מהווה עבירה.
טקסס הולדם ו"בינה מלאכותית"
בניגוד למשחק שחמט או, אפילו, משחק ה"גו", בטקסס הולדם, אין לשחקנים מידע מלא על "המציאות" וזאת מכיוון שהם רואים רק את הקלפים שהם עצמם קיבלו ואת "קלפי הקהיליה". כלומר, מדובר במשחק רב פעמי, מרובה משתתפים ועם מידע חסר. מכיוון שכך, המשחק נחשב מבחן משמעותי מאוד ליכולת של "בינה מלאכותית" להשתוות לבינה אנושית.
מחשב ניצח את אלוף העולם בשחמט כבר בשנת 1997 וכיום, תוכנות שרצות על מחשב שולחני פשוט יכולות לנצח שחקנים אנושיים ברמה עולמית.
מחשב ניצח את אלופי העולם ב"גו", בשנים 2016, 2017, באמצעות תוכנה שפותחה על ידי חברת DeepMind.
ב 11 ביולי 2019, תוכנת מחשב שנקראת Pluribus, ניצחה חמישה שחקנים ברמה הכי גבוהה שיש בעולם, במשחק "טקסס הולדם" - בסדרה ארוכה של משחקים כנדרש להוכיח מובהקות סטטיסטית. תוכנת המחשב Pluribus פותחה על ידי מדענים מפייסבוק ומאוניברסיטת קרנגי מלון בהובלת פרופסור Tuomas Sandholm ונועם בראון.
רובידגיה
רובידגיה (שם מדעי: Rubidgea) הוא סוג של זוחל מקבוצת התראפסידה ומשפחת הגורגונופסיים, אשר חי במשך סוף הפרם של דרום אפריקה וטנזניה שלפני 257 עד 254 מיליון שנה מזמננו. הסוג הכיל 3 מינים והוא תואר ב-1938 בידי החוקר הסקוטי-דרום אפריקאי רוברט ברום על סמך ממצאים שהתגלו במדבר קארו ואת שמו קיבל לכבוד החוקר סידני רובידג' (Sydney Rubidge), סביו של ברוס רובידג' (Bruce Rubidge), שגילה את המאובנים.
היה זה טורף גדול הדומה לדינוגורגון או לדינוגורגון וכמותם היה בעל לסת ארוכה, באורך של מעל 46 ס"מ ולאורך של 2.5 מטרים בקירוב. היו לו לסתות חזקות ועבות, אם כי מעט צרות ביחס לקרוביו ובלטו מהם ניבים ארוכות ששימשו להריגת טרף קטן יותר. מבנה העיניים היה קטן יותר, כך שהוא התבסס בעיקר על חוש הריח ופחות על הראייה.
לצידו של סינאפסיד זה התגלו מספר סינאפסידים הן טורפים והן צמחוניים, אשר שימשו כנראה כמזון לטורף-על זה.
Déjà Vu (אלבום של ג'ורג'ו מורודר)
Déjà Vu (בעברית: דז'ה וו) הוא אלבום האולפן ה-15 של המפיק מוזיקלי והדי ג'יי האיטלקי ג'ורג'ו מורודר. האלבום יצא לאור ב-12 ביוני 2015, על ידי חברת התקליטים תקליטי RCA. מתוך האלבום יצאו ארבעה סינגלים.
אל-ח'ליל בן אחמד
אל-ח'ליל בן אחמד (בערבית: الخليل بن أحمد, נולד ב-718 בעומאן, נפטר ב-791 בבצרה שבעיראק) או בשמו המלא עבד אל-רחמן אל-ח'ליל בן אחמד אל-פראהידי היה מדקדק, פילולוג ומילונאי ערבי. נולד בדרום חצי האי ערב (כיום עומאן), ועבר מאוחר יותר לעיר בצרה שבעיראק. הוא חיבר את המילון שנחשב למילון הערבי הראשון, "כתאב אלעין" (كتاب العين). הוא גם נחשב לממציא הצורה המודרנית של התשכיל (מערכת הניקוד הערבי). בין תלמידיו של אלח'ליל היה המדקדק והבלשן הפרסי הנודע סיבויה. המדען אל-אצמעי היה בין תלמידיו.
כתאב אלעין
"כתאב אלעין" (كتاب العين) נחשב למילון הערבי הראשון. הוא מילון אנגרמטי, הוא מסודר לפי אותיות שורש כאשר מוצגות כל הקומבינציות האפשרויות בשיכול האותיות. הוא סידר את המילון לפי סדר פונטי כאשר האותיות הגרוניות הן הראשונות. המילון פותח באות ع|עין (ع) ומכאן שמו.
התשכיל של אלח'ליל
עד לזמנו הייתה נהוגה שיטת הניקוד של אבו אל-אסווד א-דואלי. בשיטה זו הנקודות שימשו לייצוג התנועות (חַרַכּאת בערבית). לכל תנועה היה מיקום נקודה שונה. בימיו של ח'ליל אבן אחמד, כבר נוסדה מערכת האיעג'אם, שהיא מערכת הנקודות הדיאקריטיות המבחינות בין אותיות דומות, דוגמת ﺡ ו-ﺥ, מה שחייב שימוש בצבע האדום לנקודות החרכאת, מאחר שהצבע השחור שימש לנקודות האיעג'אם. אלח'ליל מצא את הכתיבה בצבעים שונים מעייפת ובלתי ישימה, לכן הוא הגה מערכת חדשה שהחידוש העיקרי בה היה שינוי צורת החרכאת לצורות המזכירות את האותיות המאריכות התואמות, כך שתתאפשר הבחנה בין המערכות הדיאקריטיות ללא שימוש בצבעים שונים. מערכת זו, עם מעט שינויים ותוספות היא התשכיל המודרני.
עצם בלתי מזוהה (סרט, 2018)
עצם בלתי מזוהה (באנגלית: UFO) הוא סרט מדע בדיוני ומסתורין אמריקאי משנת 2018.
עלילת הסרט
עצם בלתי מזוהה חודר בצהרי היום בשנת 2017 לנמל התעופה של סינסינטי במדינת אוהיו שבארצות הברית. אנשים רבים שהיו במקום היו עדים לאירוע, שגרם לבהלה, ואשר דווח בערוצי הטלוויזיה. כעבור זמן קצר מגיעה למקום קבוצה גדולה של אנשי FBI בראשות הסוכן המיוחד פרנקלין אלס (דייוויד סטראתיירן). אנשי ה-FBI משתלטים על נמל התעופה, וחוקרים לעומק מה קרה. הם מאיימים ואוסרים על כל העובדים לספר מה קרה.